รัฐบาลไทย-ข่าวทำเนียบรัฐบาล-นายกฯ ตรวจสถานการณ์น้ำในแม่น้ำเจ้าพระยา ยืนยันรัฐบาลเร่งแก้ไขปัญหา ลดความเดือดร้อนของประชาชนให้ได้มากที่สุด ฝากหน่วยงานในพื้นที่บูรณาการการทำงานและแผนบริหารจัดการน้ำร่วมกับ สทนช.
วันพฤหัสบดีที่ 30 กันยายน 2564
นายกฯ ตรวจสถานการณ์น้ําในแม่น้ําเจ้าพระยา ยืนยันรัฐบาลเร่งแก้ไขปัญหา ลดความเดือดร้อนของประชาชนให้ได้มากที่สุด ฝากหน่วยงานในพื้นที่บูรณาการการทํางานและแผนบริหารจัดการน้ําร่วมกับ สทนช.
นายกฯ ตรวจสถานการณ์น้ําในแม่น้ําเจ้าพระยา ยืนยันรัฐบาลเร่งแก้ไขปัญหา ลดความเดือดร้อนของประชาชนให้ได้มากที่สุด ฝากหน่วยงานในพื้นที่บูรณาการการทํางานและแผนบริหารจัดการน้ําร่วมกับ สทนช. ให้การปฏิบัติงานมีประสิทธิภาพ เป็นไปในทิศทางเดียวกัน
วันนี้ (30 ก.ย.64) เวลา 14.15 น. พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เดินทางออกจากศาลาท่าเรือเทศบาลนครปากเกร็ดโดยเรือตรวจการณ์ เพื่อตรวจติดตามสถานการณ์น้ําในแม่น้ําเจ้าพระยา การก่อสร้างแนวกําแพงป้องกันน้ําท่วม และเยี่ยมประชาชนที่ได้รับผลกระทบบริเวณพื้นที่ลุ่มต่ํานอกคันกั้นน้ํา โดยมีพลเอก อนุพงษ์ เผ่าจินดา รัฐมนตรีว่าการกระทรวงมหาดไทย นายสุชาติ ชมกลิ่น รัฐมนตรีว่าการกระทรวงแรงงาน นายอนุชา นาคาศัย รัฐมนตรีประจําสํานักนายกรัฐมนตรี นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม ร่วมการตรวจติดตามสถานการณ์ฯ ด้วย
นายธนกร วังบุญคงชนะ โฆษกประจําสํานักนายกรัฐมนตรี เผยว่า เมื่อเดินทางถึงท่าเรือเทศบาลนครปากเกร็ด นายกรัฐมนตรีได้โบกมือทักทาย สวัสดีประชาชนชาวปากเกร็ดที่มารอต้อนรับ และร่วมถ่ายภาพเซลฟี่กับประชาชนที่มาให้กําลังใจและสนับสนุนนายกรัฐมนตรีว่า “นายกฯ สู้ ๆ” จากนั้น นายกรัฐมนตรีได้ขึ้นเรือตรวจการณ์ เพื่อสังเกตสถานการณ์ระดับน้ําในลุ่มน้ําเจ้าพระยา และการก่อสร้างแนวกําแพงป้องกันน้ําท่วม พร้อมสอบถามถึงการเร่งระบายน้ํา ด้วยการดึงน้ําจากพื้นที่ที่ท่วมขังลงแม่น้ําเจ้าพระยาเพื่อเป็นการเร่งระบายน้ํา ให้มีการแบ่งน้ําและกระจายน้ําออกไป พร้อมสั่งการให้เร่งสร้างความรับรู้แก่ประชาชนในแต่ละพื้นที่แต่ละจังหวัด โดยเฉพาะพื้นที่เสี่ยงว่าน้ําจะมาจากทางไหน เพื่อที่จะได้มีการเตรียมตัว และเตรียมมาตรการไว้ล่วงหน้า เพราะแต่ละพื้นที่ที่เป็นแนวกั้นน้ํามีทั้งเดือดร้อนมาก และเดือดร้อนน้อย จะต้องมีการเตรียมมาตรการที่แตกต่างกัน และฝากให้หน่วยงานในพื้นที่บูรณาการการทํางานและแผนงานบริหารจัดการน้ําร่วมกับ สทนช. เพื่อให้การปฏิบัติงานเป็นไปอย่างมีประสิทธิภาพและทิศทางเดียวกัน
นายกรัฐมนตรีกล่าวกังวลต่อสถานการณ์น้ําในขณะนี้ เนื่องจากเวลานี้ประเทศไทยกําลังอยู่ในร่องมรสุมและมีพายุเข้ามาด้วย ซึ่งต้องหาแนวทางเตรียมการรับมือกับสถานการณ์ที่เกิดขึ้น เพราะไม่สามารถห้ามธรรมชาติได้ ดังนั้น คนไทยต้องเตรียมความพร้อมต่าง ๆ ในการรับมือไว้ ทั้งนี้สถานการณ์ที่เกิดขึ้นนี้เป็นสัญญาณเตือนของโลก ย้ําให้ทุกคนตระหนักหันมาดูแลสิ่งแวดล้อม ธรรมชาติและโลกให้มากขึ้น โดยเริ่มจากตัวเอง ปรับตัวอยู่กับธรรมชาติและสถานการณ์ที่เกิดขึ้นให้ได้อย่างปลอดภัย ขณะที่รัฐบาลก็พร้อมดูแลประชาชนทุกกลุ่ม เร่งดูแลทุกภาคส่วนให้ดีที่สุด นายกรัฐมนตรียังย้ําว่า เป็นห่วงพื้นที่ภาคกลาง โดยเฉพาะพื้นที่ที่อยู่นอกคันกันน้ํา เร่งระบายน้ําตัดตอนน้ําตอนบนเพื่อนําออกสู่ทะเลได้เร็วขึ้น ทั้งนี้ ก็รัฐบาลเตรียมความพร้อมระบบระบายน้ําไว้แล้วล่วงหน้า
นายกรัฐมนตรียังฝากประชาชน ชาวบ้าน ที่อาศัยอยู่ริมน้ําว่า ขอให้ดูแลแหล่งน้ํา ช่วยกันเก็บวัชพืชกีดขวางทางน้ํา เช่น ผักตบชวา ขยะในแม่น้ํา ขณะเดียวก็ฝากไปถึงเรือที่สัญจรไปมา ลดความเร็ว เพื่อไม่ให้แรงของคลื่นน้ํากระทบบ้านเรือนประชาชน ทั้งภาครัฐ ประชาชน ภาคประชาสังคม และภาคธุรกิจเอกชน ต้องร่วมมือกัน เพื่อให้ทุกคนสามารถอยู่กับธรรมชาติให้ได้ตามพระราชดํารัสของในหลวงรัชกาลที่ 9 และสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง รวมถึงรับสั่งของในหลวงรัชกาลที่ 10 ที่ทรงรับสั่ง ขอให้ดูแลประชาชนให้มีความสุข ปลอดภัย ให้ประเทศมีเสถียรภาพ ยั่งยืน
นายกรัฐมนตรียังกล่าวถึงงบประมาณที่รัฐบาลจัดสรรให้มา ขอให้นําเอามาปฏิบัติให้เกิดผลสัมฤทธิ์ให้ได้ วันนี้ นายกฯ ลงพื้นที่พร้อมกับรัฐมนตรีหลายคนเพื่อรับฟังปัญหา ตรวจความก้าวหน้าของแผนงานต่าง ๆ ตามนโยบายของรัฐบาล เดินหน้าประเทศไทยด้วยเกษตรกรรมที่มีมูลค่าสูง เกษตรเชิงชีวภาพ ควบคู่ไปกับแก้ปัญหาน้ําท่วม แก้ปัญหาความยากจน แก้ปัญหาหนี้ครัวเรือน รวมทั้งพัฒนาแพลตฟอร์มต่าง ๆ รวมถึงมีการแก้กฎหมายให้มีความทันสมัยมากขึ้น วันนี้ประเทศไทยมีการฉีดวัคซีนได้อย่างต่อเนื่องเกือบครบทุกกลุ่มเป้าหมายแล้ว ซึ่งรัฐบาลจะทําอย่างเต็มที่เพื่อประชาชน
ทั้งนี้ ระหว่างที่นายกรัฐมนตรี เดินตรวจเยี่ยมประชาชนที่ได้รับผลกระทบบริเวณพื้นที่ลุ่มต่ํานอกคันกั้นน้ํา ในพื้นที่จังหวัดนนทบุรี ประชาชนได้กล่าวให้กําลังใจ “นายกฯ สู้ ๆ” ซึ่งนายกรัฐมนตรีได้มอบถุงยังชีพอาหารและยาให้แก่ประชาชน ย้ําให้ประชาชนดูแลสุขภาพตนเอง ขอให้ระมัดระวังเรื่องน้ํากัดเท้า ให้ยกของขึ้นที่สูง ดูแลสัตว์เลี้ยง ขอให้ทุกคนอดทนอีกไม่นานสถานการณ์ก็ผ่านไป ยืนยันรัฐบาลจะพยายามแก้ไขปัญหาและลดความเดือดร้อนของประชาชนให้ได้มากที่สุด พร้อมย้ําว่านายกฯ รักประชาชนทุกคน ห่วงใยทุกกลุ่ม